สุริยา เยาวสังข์

สุริยา เยาวสังข์ เป็นนักแสดง และอดีตนายแบบชาวไทย มีชื่อเสียงจากผลงานภาพยนตร์เรื่อง ผีเสื้อและดอกไม้ ค่ายไฟว์สตาร์โปรดักชั่น (พ.ศ. 2528) ปัจจุบันยังคงมีผลงานการแสดงอยู่เรื่อย ๆ

**ประวัติ**
สุริยา เยาวสังข์ (ป๊อป) เกิดเมื่อวันที่ 29 พฤษภาคม 2510 เป็นลูกคนสุดท้องจากจำนวนพี่น้อง 8 คน จบการศึกษาจากโรงเรียนอำนวยวิทยา โรงเรียนบางกะปิ และโรงเรียนนานาชาติที่ประเทศจีน เข้าสู่วงการเมื่อปี พ.ศ. 2527 ขณะศึกษาชั้นมัธยมศึกษาปีที่ 2 โดยเริ่มจากงานถ่ายแบบ และแสดงภาพยนตร์เรื่องแรกของไฟว์สตาร์โปรดักชั่น ที่กำกับโดย ยุทธนา มุกดาสนิท เรื่อง ผีเสื้อและดอกไม้ ร่วมกับ วาสนา พลเยี่ยม ในปี พ.ศ. 2528 
ต่อมาจึงมีผลงานภาพยนตร์ออกมาอย่างต่อเนื่อง ที่สร้างชื่อเสียงอีกเรื่องคือ กว่าจะรู้เดียงสาในปี พ.ศ. 2530 คู่กับ มาช่า วัฒนพานิช ต่อด้วย ภาพยนตร์เรื่อง วงศาคณาญาติ ในปีเดียวกัน และ ซอสามสาย ในปี พ.ศ. 2531 จากนั้นจึงได้ไปศึกษาต่อที่เมืองปักกิ่ง ที่ประเทศจีนและกลับมาทำงานบริษัททัวร์กับช่วยดูแลธุรกิจครอบครัว และได้กลับมาแสดงละครอีกครั้งตั้งแต่ปี พ.ศ. 2538 โดยประเดิมเรื่อง เฮฮาเมียนาวี ทางช่อง 5 เป็นเรื่องแรก จากนั้นจึงมีผลงานออกมาอย่างเนื่อง 
อีกทั้งยังช่วยบิณฑ์ บันลือฤทธิ์ สร้างและกำกับภาพยนตร์ ช้างเพื่อนแก้ว เมื่อปี พ.ศ. 2546 ต่อด้วย ปัญญา เรณู  ในปี พ.ศ. 2554  ปัญญา เรณู 2 ในปี พ.ศ. 2555, ปัญญา เรณู 3 รูปูรูปี  ในปี พ.ศ. 2556, รวมทั้ง กรรไกร ไข่ ผ้าไหม สองบาทห้าสิบ ในปี 2558 และภาพยนตร์เรื่องอื่นออกมาเรื่อย ๆ
ปัจจุบันสมรสแล้ว และมีบุคร 3 คน คือ ศิรภพ, อิงกมล และ อำภาพันธ์ เยาวสังข์ และได้ผลิตรายการ โอมมหารวย เดอะซีรีส์ ทางช่อง 5 เป็นผู้บริหารในตำแหน่ง ผอ.สถานีเซอร์ไพรส์ ทีวี รวมทั้งทำงานเบื้องหลังกับผู้ช่วยผู้กำกับการแสดงภาพยนตร์ให้กับบิณฑ์ บรรลือฤทธิ์  

**ผลงาน**

**ภาพยนตร์**

**ละครโทรทัศน์**
 พ.ศ. 2538 เฮฮาเมียนาวี (ช่อง 5) รับบทเป็น- พ.ศ. 2539 เชลยรัก (ช่อง 9) รับบทเป็น- พ.ศ. 2539 กุหลาบไร้หนาม (ช่อง 5) รับบทเป็น 
*พ.ศ. 2540 ฟ้าหลังฝน (ช่อง 3) 
*พ.ศ. 2541 ลูกสาวกำนัน (ช่อง 7) 
*พ.ศ. 2542 รักไร้พรมแดน (ช่อง 7) - พ.ศ. 2544 นายฮ้อยทมิฬ (ช่อง 7) รับบทเป็น ทิดแสง- พ.ศ. 2548 มิตร ชัยบัญชา มายาชีวิต (ช่อง 7) รับบทเป็น อดุลย์ ดุลยรัตน์- พ.ศ. 2553 ผีเสื้อและดอกไม้ (ไทยพีบีเอส) รับบทเป็น (รับเชิญ)- พ.ศ. 2555 รักออกอากาศ (ช่อง 3) รับบทเป็น (รับเชิญ)- พ.ศ. 2558 พันล้านพนันรัก (ทรูโฟร์ยู) รับบทเป็น คุณหมอเอื้อ (รับเชิญ)- พ.ศ. 2558 สองหัวใจนี้เพื่อเธอ (ช่อง 3) รับบทเป็น ขุนวิจิตร (รับเชิญ)- พ.ศ. 2562 กล่อมรักข่าวสารจากขวดน้อย (โฮฮาโล่ อยุรเวดา ช่อง 5) รับบทเป็น เพชรแท้ คู่กบ ณุศรา ประวันณา- พ.ศ. 2562 ลิขิตรักข้ามดวงดาว (ช่อง 3) รับบทเป็น พี่อิด (ผู้กำกับการแสดง) (รับเชิญ)

**ละครชุด**
 พ.ศ. 2561 : ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ (โมโน บรอดคาซท์, ฟุ๊คดุ๊ค โปรดักชั่น/โมโนแม๊กซ์ ทาง ON LINE) รับบทเป็น (รับเชิญ)- พ.ศ. 2562 : ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน (โมโน บรอดคาซท์, ฟุ๊คดุ๊ค โปรดักชั่น/โมโนแม๊กซ์ ทาง ON LINE) รับบทเป็น- พ.ศ. 2565 : 55:15 Never Too Late (เดอะ วัน เอ็นเตอร์ไพรส์, จีเอ็มเอ็มทีวี/GMM25) รับบทเป็น บุญชัย คู่กับ เกรซ มหาดำรงค์กุล

**ผลงานการกำกับ**
 ช่วยกำกับภาพยนตร์ ช้างเพื่อนแก้ว (พ.ศ. 2546)- ช่วยกำกับภาพยนตร์ ปัญญา เรณู (พ.ศ. 2554)- ช่วยกำกับภาพยนตร์ ปัญญา เรณู 2 (พ.ศ. 2555)- ช่วยกำกับภาพยนตร์ ปัญญา เรณู 3 รูปูรูปี (พ.ศ. 2556)- ช่วยกำกับภาพยนตร์ กรรไกร ไข่ ผ้าไหม สองบาทห้าสิบ (พ.ศ. 2558)

**ผลงานการกำกับการแสดง**
 2562 กล่อมรัก  ช่อง 5

**อ้างอิง ==	
	
หมวดหมู่:บุคคลจากโรงเรียนบางกะปิ
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักธุรกิจชาวไทย